बुधवार की सुबह शिवसेना भवन में सेना के आला नेताओं की बैठक आयोजित की गई थी। इस बैठक में वरिष्ठ शिवसेना नेता व महाराष्ट्र के उद्योगमंत्री सुभाष देसाई, शिवसेना अध्यक्ष उद्धव ठाकरे के निजी सचिव मिलिंद नार्वेकर, रघुनाथ कुचिक उपस्थित थे। इस बैठक में मुंबई, ठाणे, कल्याण, पुणे, पालघर, नासिक आदि शहरों से पदाधिकारियों को आमंत्रित किया गया था। बैठक में आगामी चुनाव में महाराष्ट्र में शिवसेना की सत्ता लाने के लिए जोरदार तरीके से काम करने का आदेश शिवसैनिकों को दिया गया है।